**Dodatok č.1/2019 ku školskému poriadku MŠ Tupolevova 20,**

**ktorým sa mení a dopĺňa článok 3, bod 3.12. „Úhrada poplatkov v materskej škole“**

**Všeobecne záväzné nariadenie mestskej časti Bratislava-Petržalka č. 15/2019 zo dňa 30.09.2019, ktorým sa mení a dopĺňa Všeobecne záväzné nariadenie č. 1/2012**

**zo dňa 17.04.2012 o určení výšky príspevku a spôsobe jeho platby na čiastočnú úhradu**

**nákladov v školách a školských zariadeniach v zriaďovateľskej pôsobnosti mestskej časti Bratislava-Petržalka v znení všeobecne záväzného nariadenia č. 4/2013, všeobecne záväzného nariadenia č. 3/2015, všeobecne záväzného nariadenia č. 4/2019 a všeobecne záväzného nariadenia č. 7/2019**

**V § 5 odsek 5 znie:**

„(5) Plnú sumu úhrady za stravu uhrádza:

1. zákonný zástupca za dieťa materskej školy, ktoré navštevuje nižší ako posledný ročník pred plnením povinnej školskej dochádzky a nemá nárok na dotáciu na podporu výchovy k stravovacím návykom,
2. zákonný zástupca za neodobratú stravu v danom stravovacom dni, ak neodhlásil dieťa alebo žiaka najneskôr do 7:30 h v danom stravovacom dni z poskytovania stravy v školskej jedálni v danom stravovacom dni.“

**V § 5 odsek 6 znie:**

 „(6) Zákonný zástupca dieťaťa alebo žiaka uhrádza:

1. príspevok na režijné náklady vo výške 0,40 €/deň/dieťa/žiak za odobratú stravuaza neodobratú stravu v danom stravovacom dni, ak neodhlásil dieťa alebo žiaka najneskôr do 7:30 h v danom stravovacom dni z poskytovania stravy v školskej jedálni v danom stravovacom dni,
2. príspevok na režijné náklady vo výške 0,40 €/deň/dieťa/žiak za podanie stravy prostredníctvom školskej jedálne, ak je táto strava zabezpečená zákonným zástupcom dieťaťa alebo žiaka donáškou.“

**Čl. II**

Toto všeobecne záväzné nariadenie nadobúda účinnosť 22.10.2019.

„V súvislosti s prijatou zmenou **VZN č. 15/2019** zo dňa 30. 9. 2019 o určení výšky príspevku a spôsobe jeho platby na čiastočnú úhradu nákladov v školách a školských zariadeniach sa mení čas dokedy je potrebné dieťa/ žiaka odhlásiť zo stravovania nasledovne:

-   **odhlásiť sa zo stravovania je potrebné najneskôr do 7,30 hod. v danom stravovacom dni,**

-    v zmysle zákona 544/2010 Z. z. o dotáciách v pôsobnosti MPSVaR SR dieťa, ktoré má rok pred plnením povinnej školskej dochádzky, má nárok na stravu za poplatok znížený o sumu 1,20 € iba v prípade ak splnil dve podmienky -  zúčastnil sa  výchovno - vzdelávacieho procesu v škole a odobral obed,

-   **zákonný zástupca je povinný** v prípade neúčasti svojho  dieťaťa na výchovno-vzdelávacom procese dieťa/žiaka zo stravy **včas odhlásiť, alebo uhradiť plnú sumu príspevku na stravovanie** (poplatok za potraviny aj režijné náklady) ,

**-    v prípade,  že stravník nebude zo stravy odhlásený niekoľko dní, zákonný zástupca uhrádza stravu za všetky dni neprítomnosti dieťaťa v škole,**

-    vypúšťa sa podmienka, že v prvý deň choroby dieťaťa si môže zákonný zástupca obed odobrať do obedára,  nakoľko pri zmene času odhlasovania je táto možnosť bezpredmetná

-    za neodobratú, alebo včas neodhlásenú stravu sa finančná ani vecná náhrada neposkytuje

 Mgr.Zuzana Michaleková

 Riaditeľka MŠ